Хафез
Видях как в тази механа се спряха…

Превод от персийски (фарси): Йордан Милев, 1969

chitanka.info

Видях как в тази механа се спряха ангелите вчера

и чаши винени от кал направиха, и за вечеря

край мен насядаха във кръг… О, ангели на небесата,

със най-последния бедняк те пиха с безпощадна ерес.

На бога аз благодаря, че между мен и нея вече

настъпи мир. И затова те пиеха като химери.

А спор — седемдесет и две страни и секти как звучаха,

без изход — ала аз успях във виното да го намеря.

И бях щастлив, че върху мен отгоре долетя късмета

на доверчивия пророк, на най-действителните вери.

Не, ние не вървим из път, събрал край себе си сто купи,

защото някога Адам за зърно само стана черен.

Но този огън на свещта не е от пламъка усмихнат.

Това е огън на смъртта за пеперудената сфера.

Кой сне до днес като Хафез на мислите си фереджето?

Кой среса своите слова с друг молив или друга ера?

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.